钦定古今图书集成/方舆汇编/职方典/第1382卷 > 坟墓附
## 钦定古今图书集成/方舆汇编/职方典/第1382卷 > 坟墓附

本府。〈琼山县附郭。〉

唐户部尚书吴贤秀墓　在县东三十里牛栏坡之原。远孙明工部郎中吴会期重修。

冯公墓　明宣德间，村人耕陶公山下，掘得一冢，其中深邃，有碑石云：“大唐赐紫金鱼袋冯公墓” ，翰林学士李吉甫撰文。或以为高凉守谯国公冯宝之墓。按《通鉴纲目》，陈永定三年，冯宝卒，吉甫已后宝二百馀年，非宝之墓甚明。大抵此墓乃宝之子孙，但失其名耳。

明教谕赵谦墓　在旧县学东北隅。唐胄重修，有《墓记》。

“儒者王惠” 墓　，在苍驿都多闪地。

进士王克义墓　在陶公山冯公墓前。

御史唐颐庵舟墓　在苍驿都云亭山。

大学士丘文庄墓　在五原都五龙池水头村南。夫人吴氏合葬。有“《谕祭文》碑。”

解元唐濂伯墓　在苍屹山。王佐诗云：“后时若问田边墓，岭海南来第一人。”

太常寺卿夏昇墓　在博苍山，有《谕祭文碑》。侍郎唐胄墓　在陶公山下，有《谕祭碑》。

御史俞宗梁墓　在苍驿都“南正” 之原。

御史陈实墓　在陶公山下。

侍郎锺秀墓　在苍原山，赐谕祭。

御史冯颙墓　在苏寻蒙山。赐谕祭。

知府陈天然墓　在南桥。

员外唐穆墓　，在香根。

知府王俨墓　在白水塘。

参政郑廷鹄墓　在“苍驿。”

副使黄显墓　在定安金鸡岭。

参政黄宏宇墓　在元墩岭。

按察使林震墓　在大塘之原。

右都御史谥“忠介” 海瑞墓　在滨崖，赐谕祭。副都御史梁云龙墓　在龙坡，赐谕祭。

工部郎中吴会期墓　，在云亭山西。

户部郎中唐翱墓　在苍驿冰果山。

澄迈县

苟夫人墓　，在丰盈都麻练地，《文昌》云：“从龙之母也。” 石坟精巧。

定安县

明礼部尚书忠铭王弘诲墓　，在博曲“古所” 之原。

布政胡濂墓　在黄竹

文昌县

元总管云海墓　，在杨添浦新衙地。元云从龙之父。

明翰林庶吉士何测墓　在溪西。

都御史邢宥墓　在铜斗山，赐谕祭。

参政王懋德墓　在仓前。

主事林密墓　在石壁

主事林华墓　在御墩之原。

主事韩俊墓　在黄竹

参政邢祚昌墓　在湖尾。

中书陈是集《墓　在地略》：

烈女林五娘墓　在桥北。

乐会县

周泰墓　在莲花墩

临高县

桐乡王佐墓　，在博文都瓦窑山。

儋州

薛综墓　，在德义山下陈村前。

梁成墓　，在“天堂书屋” 右侧百步许。

唐朝引墓　在松林岭石岩之北。

从征官军丛冢　在保吉营。明弘治辛酉，苻南蛇乱，壬戌官军征之。指挥何靖失机，参议刘善遇害，官军死者甚众，贼解，方得刘榇而归。正德十年，知州陈衮愍从事者暴露，收而窆之，立石曰《丛冢》。

昌化县

承议郎苻确墓　在县南黎都，居候村。

万州

荆王太子墓　元彻墩王之子。至元中以高昌王事累谪万州安置，数年卒。葬于州东北八里东山岭下。今冢尚存。